છ મહિના બાદ.. ૨ ફેબ્રુઆરી ૨૦૧૮નાં રોજ બપોરે ૧.૩૦ કલાકે પોતાના ઓરડામાં જ કમલાએ પોણા ત્રણ કિલોનાં તંદુરસ્ત બાળકને જન્મ આપ્યો. જન્મનાં બીજા જ દિવસે બાળકને કાઠીયાવાડ નિરાશ્રિત બાલાશ્રમમાં સોંપી દેવામાં આવ્યો. ટૂંકસમયમાં કમલાને પણ કોઈ માનસિક વિકલાંગ કેન્દ્રનાં હવાલે કરી દેવામાં આવશે.. કારણ, જેમ અસ્થિર ગર્ભવતી મહિલાઓ માટેનું સાર-સંભાળ કેન્દ્ર નથી તેમ અસ્થિર મા-બાળક માટેનું સાર-સંભાળ કેન્દ્ર પણ નથી. ખેર, બાળકને જન્મ આપ્યા બાદ કમલા થોડી શાંત બની ગઈ છે, હવે તેનું ગાંડપણ થોડું ઘટ્યું હોય એવું લાગે છે.